Predkladacia  správa



Materiál „Návrh na zrušenie a zmenu niektorých úloh z uznesení vlády Slovenskej republiky“ predkladá Ministerstvo hospodárstva SR na základe vlastnej iniciatívy.
Predložený návrh bol spracovaný po prehodnotení aktuálnosti, resp. neaktuálnosti jednotlivých úloh vyplývajúcich ministrovi hospodárstva SR z uznesení vlády SR. Niektoré z týchto úloh sa stali bezpredmetnými tým, že boli vyriešené iným spôsobom, resp. stali sa neaktuálnymi, alebo sú navrhnuté na zrušenie na základe objektívnych skutočností.
[bookmark: _GoBack]Do materiálu bolo zaradených celkom 11 návrhov na zrušenie úloh a 3 návrhy na zmenu znenia alebo termínu plnenia úlohy. Ide o úlohy,  pri ktorých je minister hospodárstva SR uvedený ako gestor alebo spolugestor.
	Predložený materiál obsahuje základné údaje o úlohách, t. j. číslo a znenie uznesenia vlády SR, z ktorého úloha vyplynula, informáciu o predkladateľovi, číslo a  znenie úlohy, informáciu o gestoroch úlohy, termín splnenia a odôvodnenie samotných návrhov na zrušenie úloh, resp. na zmenu úlohy.
	Materiál nemá vplyv na rozpočet verejnej správy, na podnikateľské prostredie, nemá sociálne vplyvy, ani vplyv na životné prostredie, informatizáciu spoločnosti a na služby verejnej správy pre občana.
	Materiál neobsahuje doložku vplyvov, pretože sa na neho vzťahuje výnimka podľa bodu 2.4 písm. d) Jednotnej metodiky na posudzovanie vybraných vplyvov schválenej uznesením vlády SR č. 24/2015 v znení uznesenia vlády SR č. 513/2015 a uznesenia vlády SR č. 76/2016.
	Materiál bol predmetom medzirezortného pripomienkového konania. Všetky relevantné pripomienky boli do návrhu zapracované a materiál  na rokovanie vlády SR predkladá Ministerstvo hospodárstva SR bez rozporu.  

